UNPROFOR

**UNPROFOR** je akronim za "**''U**nited **N**ations **PRO**tection **FOR**ces*" (Zaštitne Snage [[Ujedinjeni narodi|Ujedinjenih naroda]]) osnovane [[21. 2.|21. februara]] [[1992]], Rezolucijom 743 [[Vijeće sigurnosti|Vijeća sigurnosti]], a raspuštene [[31. 3.|31. marta]] [[1995]]. godine (proces povlačenja trajao je do decembra 1995. godine).

Misija je pokrivala područje bivše [[Jugoslavija|Jugoslavije]] (bez [[Slovenija|Slovenije]]) a glavnina snaga bila je raspoređena na teritorijama [[Hrvatska|Hrvatske]] i [[Bosna i Hercegovina|Bosne i Hercegovine]].

Glavni štab misije bio je smješten u [[Zagreb]]u.

U martu 1995. godine ukupno je bilo raspoređeno 38.599 pripadnika vojnog osoblja, uključujući 684 vojna posmatrača Ujedinjenih naroda. Osim njih, bilo je 803 pripadnika policije, 2.017 međunarodnog civilnog osoblja i 2.615 domaćeg civilnog osoblja.

Tokom misije poginulo je 213 osoba: 6 vojnih posmatrača, 198 drugih pripadnika vojnog osoblja, 3 pripadnika policije, 3 međunarodna civilna službenika i 3 domaća civilna službenika.

Ukupni troškovi misije iznosili su preko 4.5 milijardi [[dolar]]a.

== Mandat ==

U početku je trebalo da UNPROFOR uspostavi uslove (mir i bezbjednost) potrebne za sprovođenje pregovora kojim bi se riješila kriza u *bivšoj Jugoslaviji''.

;Hrvatska

Prvobitno uspostavljen u Hrvatskoj, UNPROFOR je imao zadatak da osigura da se tri tamošnje zaštićene zone demilitarizuju. Ubrzo su odgovornosti proširene i na "ružičaste zone", kontrolu prelaska ljudi i roba u zaštićenim zonama i praćenje demilitarizacije poluostrva Prevlaka na jugu Hrvatske i sporazuma o prekidu ratnih dejstava.

;Bosna i Hercegovina

S pogoršanjem situacije u BiH, UNPROFOR je proširen i na omogućavanje funkcioniranja aerodroma u Sarajevu i dostavu humanitarne pomoći, prvo u Sarajevo i okolinu a zatim i cijelu BiH. Mandat je uključivao i zaštitu konvoja, praćenje zabrane letenja i zaštitu zaštićenih zona - enklava. Mandat je uključivao i upotrebu sile u samoodbrani i koordinaciju sa NATO-m uz upotrebu zračnih napada po odobrenju.

;Makedonija

U Makedoniji je UNPROFOR pratio i izvještavao o situaciji na graničnom području i eventualne opasnosti po stabilnost i integritet Makedonije.

## Komandanti

Imena komandanata UNPROFOR-a i period kada su bili vršili tu dužnost:

* General potpukovnik Satish Nambiar (Indija) - 5. mart 1992 - 2. mart 1993. godine
* General potpukovnik Lars-Eric Wahlgren (Švedska) - 2. mart 1993 - juni 1993.
* General Jean Cot (Francuska) juni 1993 - mart 1994.
* General Bertrand de Sauville de La Presle (Francuska) mart 1994 - mart 1995. godine
* General Bernard Janvier (Francuska) - mart 1995 - januar 1996.

## Spisak država koje su učestvovale u misiji UNPROFOR-a

* Argentina
* Bangladeš 
* Belgija 
* Brazil 
* Češka
* Danska
* Egipat
* Finska
* Francuska
* Gana
* Holandija
* Indija
* Indonezija
* Irska
* Italija
* Jordan
* Kanada 
* Kenija
* Kolumbija

* Litvanija
* Malezija
* Nepal
* Nigerija
* Norveška
* Novi Zeland
* Pakistan
* Poljska
* Portugal
* Rusija
* Sjedinjene Američke Države
* Slovačka
* Španija
* Švedska
* Švicarska
* Tunis
* Turska
* Ukrajina
* Ujedinjeno Kraljevstvo

## Povezano
* SFOR
* EUFOR
* EUPM
* Mirovne misije Ujedinjenih naroda

## Reference